**Rámcová zmluva o spolupráci**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších právnych predpisov

(ďalej len „**zmluva**“)

**Zmluvné strany**

1. **Účastník zmluvy**

Obchodné meno: **Žilinská univerzita v Žiline,**

Sídlo: Univerzitná 8215/1, 010 26 Žilina

IČO: 00 397 563

V zastúpení: prof. Ing. Jozef Jandačka, PhD., rektor

Osoba zodpovedná za vecné plnenie:

xxxxx, e-mail: xxxxxxxx, telefónne číslo: xxxxxxx

(ďalej len „**UNIZA**“)

1. **Účastník zmluvy**

Obchodné meno: **Centrum dopravního výzkumu, v.v.i.**

Sídlo: Líšeňská 2657/33a, 636 00 Brno

Zapísaná: Rejstřík veřejných výzkumných institucí, vedený MŠMT

IČO: 44994575

DIČ: CZ44994575

V zastúpení: Ing. Jindřich Frič, Ph.D., riaditeľ

Osoba zodpovedná za vecné plnenie:

xxxxxx, e-mail: xxxxxxxx telefónne číslo: xxxxxxxxxx

(ďalej len „**CDV**“)

(ďalej spolu len „**zmluvné strany**” alebo jednotlivo ako „**zmluvná strana**“)

**Preambula**

1. CDV svojím výskumným zameraním pokrýva kľúčové potreby rozvoja dopravy v Českej republike, a to na celoštátnej, regionálnej i miestnej úrovni. Zaoberá sa obormi ako je bezpečnosť cestnej premávky, technológie výstavby, údržby, opravy a rekonštrukcie dopravnej infraštruktúry vrátane geotechnických aspektov a diagnostiky dopravných stavieb. Ďalej rieši dopady dopravy a jej infraštruktúry na životné prostredie, ale aj ekonomiku dopravy, multimodálnu dopravu, dopravnú psychológiu, vzdelávanie v doprave, modelovanie dopravných dopytov, geografické informačné systémy, odbavovacie a parkovacie systémy a telematické riadiace systémy. CDV sa tiež zameriava na smart mobilitu a nové technológie, ako sú napríklad autonómne systémy a ďalšie výzvy dopravy pre budúcnosť.
2. Fakulta prevádzky a ekonomicky dopravy a spojov (ďalej len „PEDAS“) je fakultou UNIZA ako verejnej vysokej školy poskytujúcej vysokoškolské vzdelávanie a realizujúcej vedecko-výskumnú činnosť aj v oblasti dopravy. Poslaním fakulty PEDAS je rozvíjať vzdelanosť s využívaním poznatkov a skúseností slovenskej i zahraničnej vedeckovýskumnej komunity. Profil PEDAS je daný komplexným vzdelávaním, vedeckovýskumnou a odbornou činnosťou aj v týchto oblastiach súvisiacich s dopravou:
3. inteligentné dopravné systémy,
4. bezpečnosť dopravy a jej vplyv na životné prostredie,
5. udržateľná mobilita (integrovanej a kombinovanej dopravy),
6. technológia dopravy a spojov,
7. dopravné služby a logistika.
8. Vzhľadom na to, že obidve zmluvné strany vykonávajú činnosti spojené s oblasťou dopravy, vrátane vedeckých a výskumných projektov, a to aj medzinárodného charakteru, zúčastňujú sa na odborných konferenciách a školeniach a realizujú prieskumy v dopravnej oblasti, dohodli sa za účelom efektívnosti a hospodárnosti výkonu týchto činností, na spolupráci za podmienok uvedených v tejto zmluve.
9. Zmluvné strany konštatujú, že sú verejnými obstarávateľmi a vzťahuje sa na ne výnimka z platného zákona č. 343/2015 Z.z. o verejnom obstarávaní v súlade s ustanovením §1, ods. 13, písm. q).
10. Zmluvné strany berú na vedomie, že táto Zmluva bude zverejnená v zmysle platnej legislatívy Slovenskej a Českej republiky. Zmluvu v registri zmlúv uverejnia obidve zmluvné strany, pričom v centrálnom registri zmlúv Slovenskej republiky uverejní zmluvu UNIZA a v registri zmlúv Českej republiky CDV. Zmluvné strany vyhlasujú, že táto Zmluva ani jej prípadné prílohy neobsahujú ich obchodné tajomstvo, osobné údaje osôb, ktoré by nebolo možné uverejniť, utajované skutočnosti a ani iné informácie či skutočnosti, ktoré by nebolo možné uverejniť.

**Článok 1**

**Predmet a účel zmluvy**

1. Predmetom tejto zmluvy je záväzok zmluvných strán spolupracovať v oblastiach uvedených v Preambule k tejto zmluve.
2. CDV vyhlasuje, že disponuje technickým vybavením potrebným na vykonanie prieskumov dopravy ako aj vybavením potrebným na realizáciu iných obdobných projektov uvedených v preambule k tejto zmluve a je schopný zabezpečiť činnosti spojené s poskytnutím technického vybavenia a spracovaním dát z oblasti prieskumov dopravy, najmä vyhodnotenie získaných dát.
3. UNIZA vyhlasuje, že je schopná v rámci spolupráce podľa tejto zmluvy zabezpečiť personálne pokrytie vykonávania dopravných prieskumov za účelom zberu a vyhodnotenia dát, dohľadu nad kamerovou technikou, prípravy lokalít prieskumov, bežnej starostlivosti o používanú techniku, spracovanie a vyhodnotenie záznamov ručnou metódou, iné činnosti, na ktoré je potrebná osobná účasť podľa dohody zmluvných strán a vyhodnotenie získaných dát.
4. Účelom spolupráce podľa tejto zmluvy je využitie kapacít obidvoch zmluvných strán, čím sa dosiahne zníženie nákladov, ktoré by obidve strany museli vynaložiť, ak by si zabezpečovali technické vybavenie a personálne zabezpečenie prác na jednotlivých projektoch z oblasti dopravy každá samostatne. Obidve zmluvné strany uvádzajú, že na základe tejto zmluvy dôjde na oboch stranách k výhodnej spolupráci a podstatnému zníženiu nákladov spojených s realizáciu projektov uvedených vyššie.
5. Odovzdanie a prevzatie technického vybavenia medzi zmluvnými stranami bude vždy potvrdené formou písomného protokolu, ktorý bude obsahovať označenie názvu a počtu kusov preberaného technického vybavenia. Podpísaním protokolu o odovzdaní preberajúci preberie zodpovednosť za poskytnuté technické vybavenie, a to až do doby jeho vrátenia. Vrátenie technického vybavenia bude taktiež potvrdené formou písomného protokolu. V prípade, ak by došlo k poškodeniu alebo strate technického vybavenia, uhradí strana, počas ktorej užívania došlo k poškodeniu, všetku takto vzniknutú škodu. Výšku vzniknutej škody je potrebné zo strany poškodeného riadne preukázať.
6. Poskytnutie personálneho zabezpečenia bude zo strany oboch zmluvných strán potvrdené písomnou formou, pričom v takomto protokole/zázname bude uvedený najmä počet osôb, počet hodín práce, ktoré boli poskytnuté druhej zmluvnej strane a termíny/dátumy, počas ktorých bol personál takto poskytnutý druhej strane.
7. Technické vybavenie, služby a personálne zabezpečenie budú poskytované v rozsahu a termínoch dojednaných kontaktnými osobami oboch zmluvných strán, zodpovednými za vecné plnenie tejto zmluvy.
8. V prípade záujmu o poskytnutie služieb, ktoré budú poskytované len jednou zo zmluvných strán (v takomto prípade poskytovateľom) v prospech druhej zmluvnej strany (v tomto prípade objednávateľom), pričom ich nebude možné vykompenzovať službami druhej zmluvnej strany, objednávateľ služieb zašle ich poskytovateľovi prostredníctvom e-mailu žiadosť o vypracovanie cenovej ponuky. Žiadosť o vypracovanie cenovej ponuky na poskytnutie služieb podľa tejto zmluvy musí obsahovať minimálne tieto náležitosti:
9. špecifikáciu služieb,
10. požadovaný rozsah služieb,
11. termín a miesto poskytnutia služieb,
12. Poskytovateľ zašle objednávateľovi prostredníctvom e-mailu cenovú ponuku s informáciou o cene, za ktorú je z jeho strany možné služby poskytnúť. V prípade, ak objednávateľ s navrhovanou cenovou ponukou súhlasí, zašle poskytovateľovi e-mailom objednávku, ktorá bude obsahovať špecifikáciu objednávaných služieb, ich rozsah, termín a dojednanú cenu.
13. Objednávateľ uhradí cenu za riadne poskytnuté služby na základe faktúry vystavenej poskytovateľom.

**Článok 2**

**Doba trvania zmluvy a jej skončenie**

1. Zmluva sa uzaviera na dobu určitú, a to do 31.12.2027.
2. Zmluvu je možné ukončiť dohodou obidvoch zmluvných strán.
3. Ktorákoľvek zo zmluvných strán je oprávnená zmluvu vypovedať bez uvedenia dôvodu, pričom výpovedná doba je 3-mesačná a začína plynúť doručením výpovede druhej zmluvnej strane.
4. Zmluvu je možné ukončiť odstúpením s účinnosťou odo dňa doručenia odstúpenia druhej zmluvnej strane. Od zmluvy je možné odstúpiť v prípade jej podstatného porušenia druhou zmluvnou stranou. Podstatným porušením sa na účely tejto zmluvy rozumie najmä, ak si niektorá zo zmluvných strán neplní svoje povinnosti uvedené v článku 1 tejto zmluvy riadne a včas, a to aj napriek písomnému upozorneniu druhej strany

**Článok 3**

**Autorské práva**

1. V prípade, ak by na základe spoločnej činnosti zmluvných strán vzniklo autorské dielo, autorské práva sa riadia zákonom č. 185/2015 Z.z. Autorský zákon.

**Článok 4**

**Kontaktné osoby**

1. V súvislosti s plnením tejto zmluvy vymenujú zmluvné strany nasledujúce kontaktné osoby:
   1. za **UNIZA**: xxxxx, xxxxxx, xxxxxxx

xxxxxxx., xxxxxxx, xxxxxxxxxxx

* 1. za **CDV**: xxxxxxxxx, [xxxxxxx](mailto:radim.striegler@cdv.cz), xxxxxxxxx

xxxxxxx xxxxxxxx, xxxxxxxx

1. Akékoľvek zmeny týkajúce sa kontaktných osôb alebo ich zodpovednosti budú oznámené druhej zmluvnej strane bez zbytočného odkladu.

**Článok 5**

**Dôverné informácie**

1. Zmluvné strany sa zaväzujú a zabezpečia, aby aj ich zamestnanci, zástupcovia, poradcovia a konzultanti boli zaviazaní zachovávať dôvernosť o všetkých informáciách, o ktorých sa dozvedia v súvislosti so spoluprácou podľa tejto zmluvy.  Povinnosť zachovávať dôvernosť sa nevzťahuje
2. na prípady, ak zmluvná strana zverejnila dôverné informácie s predchádzajúcim písomným súhlasom druhej zmluvnej strany,
3. na prípady, keď na základe zákona vznikne zmluvnej strane povinnosť poskytnúť dôverné informácie,
4. na prípady, ak zmluvná strana použila potrebné informácie alebo dokumenty v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto zmluvy alebo s ňou súvisiacich,
5. na poskytnutie informácií členom orgánov zmluvnej strany, zamestnancom alebo iným povereným osobám zmluvných strán.
6. Povinnosť zachovávať dôvernosť trvá aj po zániku tejto zmluvy.

**Článok 6**

**Spoločné a záverečné ustanovenia**

1. Táto Zmluva nadobúda platnosť dňom podpisu oprávnenými zástupcami Zmluvných strán a účinnosti dňom nasledujúcim po dni zverejnenia v registri zmlúv.
2. Akékoľvek zmeny alebo doplnenia tejto zmluvy je možné vykonať len vo forme písomného a očíslovaného dodatku schváleného zmluvnými stranami.
3. Táto zmluva sa spravuje právnym poriadkom Slovenskej republiky a všetky spory z nej vyplývajúce je oprávnený riešiť príslušný súd Slovenskej republiky.
4. Zmluva je vypracovaná v dvoch origináloch, po jednom pre každú zmluvnú stranu.
5. Práva a povinnosti vyplývajúce z tejto zmluvy alebo s ňou súvisiace nemôže žiadna strana zmluvy postúpiť alebo previesť na tretiu osobu bez predchádzajúceho písomného súhlasu druhej zmluvnej strany.
6. Zmluvné strany uzatvárajú túto zmluvu dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravené ich riadne a včas plniť.

V Brně., dňa 27.5.2022 V Žilině., dňa 6.6.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Centrum dopravního výzkumu, v.v.i. Žilinská univerzita v Žiline

Ing. Jindřich Frič, Ph.D., riaditeľ prof. Ing. Jozef Jandačka, PhD. rektor